સૌથી પહેલાં તો તમે કામની પ્રાયોરીટી નક્કી કરી લો. ઘણીવાર એવું થાય છે કે ન કરવાના કામને હાથમાં લેવાથી એ કામને મૂકી શકાતું નથી અને અન્ય અગત્યના કામને હાથમાં લઇ શકાતું નથી. જ્યારે અગત્યનું કામ અને ઘરના કામ ભેગા થાય ત્યારે સમય સાથે મગજનો ઉપયોગ કરી થોડા રૂપિયા આપવાથી કામ પતતું હોય તો સ્માર્ટ નિર્ણય કહેવાય. એવું પણ જરૂરી નથી કે તમે દરેક કામ જાતે જ કરો. લોકોને કામ સોંપતાં શીખો. ઘરના લોકોની આદત પાડો કે એ પોતાનું કામ જાતે જ કરે. જેમ કે પાણી પીને બોટલ ભરીને ફ્રીઝમાં મૂકી દેવી. તો એ સમયમાં તમારું અન્ય કામ પણ થઇ જાય. રસ્તામાં આવતાં આવતાં ઘરના અન્ય કોઇ સભ્ય શાકભાજી લેતાં આવે તો તમારો સમય બચી જાય અને તમે સ્ટ્રેસફ્રી પણ રહી શકો. આ તમામ વસ્તુઓ એક પરફેક્ટ ગૃહિણીઓ મેનેજ કરે જ છે. પણ અન્ય લોકો એને મદદ કરે તો એનું કામ ઝડપી થઇ શકે અને પોતાના પર પણ ધ્યાન આપી શકે. કારણ કે એક સ્ત્રી પોતાનો જીવનકાળ પરિવાર પાછળ કાઢી દે છે જેનું કોઇ મોલ ન થઇ શકે તો શું તમે થોડો સમય પણ એની માટે ન કાઢી શકો?